ལར་འབྲུག་ནི་མི་རིགས་མང་བོས་གྲུབ་པའི་རྒྱལ་ཁབ་ཅིག་ཡིན་ཡང་དེའི་ནང་དུའང་བྱེ་བྲག་གི་མི་རིགས་གྲངས་མང་གཙོ་བོ་འགའ་ཡོད།དེ་དག་ནི་སྔ་ལོང་།ཤར་ཕྱོགས།གཉུག་རིགས།ལྷོ་མཚམས་པ།ཉེ་རབས་བོད་མི་བྱེས་པ་སོགས་ཡིན།དེ་ལས་སྔ་ལོངསྔ་མོ་ནས་སླེབས་མཁན་ཞེས་པའི་བརྡ་ཡིན།བྱ་བའི་རུས་ཚན་འདིའི་རིགས་རུས་བོད་ཡིན།དེ་ནི་སྤྱི་ལོ༨༢༤ལོར་བོད་རྒྱལ་རལ་བ་ཅན་གྱིས་འབྲུག་ཡུལ་དུ་དམག་བརྒྱབ་ཅིང་དེའི་རྒྱལ་བོ་སྐབས་དེར་འབྲུག་ཡུལ་དབང་སྒྱུར་མཁན་ཏེ་རྒྱ་གར་གྱི་རྒྱལ་བོ་ཞིགརྒྱ་གར་དུ་མཐར་བསྐྲད།དེའི་རྗེས་བོད་དམག་རྣམས་ཀྱང་དེར་སྡོད་དུ་བཅུག་སྟེ་མིང་ལའང་མི་ལོག་རྒྱལ་བོའི་བཀའ་མི་ལྡོག་ཅེས་པའི་དོན།ཅེས་བཏགས།མ་ཟད་སྤྱི་ལོ༨༤༢ལོར་གླང་དར་གྱིས་རལ་བ་ཅན་བཀྲོངས་རྗེས་ཆོས་ལུགས་དང་ཆབ་སྲིད་ཀྱི་གནད་དོན་མང་བོའི་རྐྱེན་གྱིས་བོད་མི་རྣམས་མུ་ནས་འབྲུག་ཡུལ་ལ་སྐྱབས་བཅོལ་དུ་སོང་།མཐར་དུས་རབས༡༡ནང་དུ་བོད་དང་སོག་པོའི་དམག་གིས་ད་ལྟའི་འབྲུག་ཡུལ་གྱི་ས་ཆ་ཡོངས་རྫོགས་དབང་བསྒྱུར་ཅིང་།སྔ་ལོང་རིག་གཞུང་གོང་འཕེལ་དུ་བཏང་།དེ་དག་གི་མིང་ལ་བྷོདབོད་ཅེས་པའི་དོན།ཅེས་འབོད་ལ།དེས་བོད་བརྒྱུད་ནང་བསྟན་དང་རིག་གཞུང་སོགས་འབྲུག་ཡུལ་དུ་ཁྱབ་སྤེལ་ཆེན་པོ་བྱས་པས་དུས་དེང་སང་ཡང་བོད་ཀྱི་ནང་བསྟན་ཆོས་ལུགས་དང་རིག་གཞུང་སོགས་འབྲུག་པའི་སྲིད་འབྱོར་རིག་གསུམ་གྱི་ཕྲ་ཕུང་གཙོ་བོ་ཞིག་ཏུ་གྱུར་ཡོད།ཡང་ཅིག་བཤད་ན།འབྲུག་རྒྱལ་ཁབ་ཀྱི་གཞུང་འབྲེལ་སྐད་ཡིག་ནི་རྫོང་ཁ་བོད་ཡིགཡིན་ཞིང་།དེ་ནི་བོད་ཀྱི་བརྡ་རྙིང་ལས་བྱུང་བར་གྲགས།མདོར་ན་སྔ་ལོང་ནི་རྫོང་ཁའི་སྐད་ཡིག་སྤྱོད་རྒྱུགས་ཆེ་བའི་ས་ཆ་ཐིམ་ཕུགརྒྱལ་སསོགས་འབྲུག་ཡུལ་ནུབ་རྒྱུད་དང་བྱང་རྒྱུད་དུ་གནས་ཡོད།